Maliar z Tarquinie 707

Maliar z Tarquinie 707 je konvenčné meno gréckeho maliara červenofigúrových váz, činného medzi rokmi 460 až 430 pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, TARQUINIA 707, Pittore di 

Maliara z Tarquinie 707, následníka Maliara Nausikay, zaraďujú medzi neskorších manieristov. Jeho meno je odvodené od talianskeho mesta Tarquinia, ktorého múzeum (Museo Nazionale Tarquiniense 707) vlastní jeho rukou zdobené červenofigúrové peliké so zobrazením dvoch mladých atlétov boxujúcich vedľa oltára na strane A (boxeri majú relatívne malé hlavy, čo je typické pre manierizmus) a mladého muža a ženy odetej v himatióne (maľba je tu čiastočne poškodená) na strane B. Ako väčšina „manieristov“ preferoval výzdobu väčších váz. Na základe jeho maliarskeho štýlu sa mu pripisujú štyri stĺpikové kratéry, štyri hydrie a dve pelikai (John Beazley, ktorý mal o niektorých zrejme pochybnosti, mu pripísal len štyri). Znalcami umenia je považovaný za priemerného vázového maliara.

Medzi jeho známejšie diela patrí bruselské peliké (Musées Royaux d'Art et d'Histoire, R 235 ), ktoré na jednej strane zobrazuje ženu na voze sprevádzanú ženou nesúcou pochodne; na druhej strane je zobrazený mladík na voze sprevádzaný ženou držiacej nástroje na obetnú úliatbu. Nezvyčajné je, že sú hlavné postavy zobrazené aj na bočných stranách nádoby: v prvej scéne drží Dionýzos sediaci na stoličke v jednej ruke kantharos a v druhej ratolesť viniča a tyrsos (ktorého horná časť je namaľovaná na samotnej rúčke nádoby); na druhej strane Herakles sediaci na skale drží kyjak a kantharos, zatiaľ čo jeho tulec a luk sú zobrazené visiace nad ním (a opäť na rúčke). Ústrednou postavou tohto (neprakticky zobrazeného) zobrazenia je zjavne Herakles, pretože vozy na oboch stranách smerujú k nemu, zatiaľ čo sa od Dionýza vzďaľujú.

 Referencie 

 Iné projekty 

Kategória:Maliari starovekého Grécka